b'\n_START_ARTICLE_\nIvan Dizma Florjan\xc4\x8di\xc4\x8d de Grienfeld\n_START_SECTION_\n\xc5\xbdivljenje in delo\n_START_PARAGRAPH_\nOpravljal je vrsto pomembnih cerkvenih funkcij, nazadnje (1757) je bil arhidiakon cisterijanskega samostana v Sti\xc4\x8dni. Leta 1744 je izdelal prvi zemljevid Kranjske Ducatus Carnioliae Tabula Chorographica (slovensko Krajepisni zemljevid Kranjske), v merilu 1:111000 (s sliko in na\xc4\x8drtom Ljubljane). Napisal je knjigo o gnomoniki. Zgradil je tudi lastni observatorij. Iz rokopisov je razvidno, da je poznal tedanje metode astronomije. Napisal je delo o merjenju \xc4\x8dasa. V njegovih dveh latinskih rokopisih, ki ju hrani NUK v Ljubljani, so ohranjene \xc5\xa1tevilne razprave iz astronomije in matematike, tabele z navodili za uporabo pri astronomskem ra\xc4\x8dunanju, tabele in teorija gibanja Sonca in deloma Lune ter planetov po gregorijanskem koledarju za ljubljanski poldnevnik, geometrijski priro\xc4\x8dnik, kvadratura kroga ter lastna opazovanja Sonca in Lune.'